**Mi újság WiN-nél?**

Hogy miért is érdekel bennünket a WiN (Women in Nuclear/nők a nukleáris iparban) tevékenysége, működése? Mert az utóbbi időben sok eseményt történt náluk, mert paksi alapítókkal jött létre, és mert számos tag mellett elnöke és titkára is paksi.

 A WiN Magyarország (továbbiakban: WiN) 1992-ben alakult olyan, nukleáris területen dolgozó nők bevonásával, akik tényszerűen, nyitottan és őszintén kívánnak kommunikálni a nukleáris energiáról és az ahhoz kapcsolódó munkájukról. A WiN a Magyar Nukleáris Társaság (MNT) szakcsoportja, tagja a nemzetközi WiN Global szervezetnek. A szakcsoport elnöke tagja a WiN Global elnökségének, így rajta keresztül a két szervezet napi kapcsolatban áll egymással.

**WiN mozgalom es PIME kapcsolatáról**

A WIN létrejöttéről és a PIME-vel való kapcsolat kialakulásáról Kiss Zoltánné Ludmillától érdeklődtem, aki a WIN jelenlegi elnöke, és mint alapító tag az első perctől részese a WIN lassan húsz éves működésének.

* *Kedves Milla! Kérlek, mesélj, hogyan is kezdődött?*
* Nos, a csernobili katasztrófa után a nukleáris társadalomban mindenki elkezdett beszélni a nukleáris kommunikációról, és mivel egyébként sok nő dolgozott már akkor is a kommunikációs területen, természetes volt, hogy egy összejövetelen felmerült a WIN megalakításának gondolata. Az eredeti ötlet tulajdonképpen akkor született, amikor néhány hölgy Svédországból, Svájcból, Finnországból és Franciaországból tudomást szerzett arról, hogy Japánban a nukleáris energiával kapcsolatos kommunikációt a nők számára külön, más szavakkal, más érvekkel teszik. Japánban elfogadott társadalmi tény, hogy a nőknek más a lelki világuk, mint férfiaknak, tehát nyilvánvaló, hogy másképpen kell mindent csinálni, ha nőkkel beszélünk. Ezt az ötletet hozták a WiN „alapító anyák” egy kezdeti PIME alkalmából. És azóta van az, hogy minden PIME-konferenciához (**Public Information Material Exchange /közösségi tájékoztatás az anyagi folyamatokról)** kapcsolódik egy WiN Global elnökségi ülés.
* *Ez most, a budapesti PIME-on is így történt?*
* Igen, és ebben az évben az ülést a PIME-ot megelőző napra szerveztük, hogy a konferencián résztvevők is jelen lehessenek. A WiN Global Board ülésen több szervezeti kérdést tárgyaltunk meg, mint például az éves WiN Global közgyűlés előkészületeit, de ekkor tartottuk a WiN Global Exequtive Bizottságban megüresedő négy pozícióra a jelöltek meghallgatását. Többek között engem is jelöltek az Exequtive tagságra. Én azzal a céllal vállaltam a jelölést, hogy a volt kelet-európai tagországokkal javuljon a Board kommunikáció. Ha megválasztanak, akkor én leszek közöttük az egyetlen úgymond kelet-európai.
* *A hivatalos megbeszélések mellett, gondolom, női csevegésre, kötetlen beszélgetésre is találtatok módot.*
* A késő estig elhúzódó megbeszélésen nagyon jó volt a régi ismerősökkel találkozni és új barátokra lelni. Mivel hazánkban zajlott a rendezvény, vendéglátóként a WiN Magyarország részéről teával és finom süteményekkel kedveskedtünk a WiN Global Board tagjainak. Este pedig közösen elköltöttünk egy nagyon ízletes vacsorát egy igazi magyar konyhát vezető közeli étteremben. Ezek az alkalmak a legjobbak az igazi barátságok kialakítására, melyek nagyon fontosak egy olyan szervezet számára, amelyik hálózatként működik, és olyan információkat bocsát számunkra, amelyekhez másképpen nehéz és hosszadalmas lenne hozzájutni ebben az iparágban.

*Lovásziné Anna*

**WIN tisztújításról**

…….

*Gyarmathy Katalin*

**Nők az atomenergetikáért – WIN rendezvény**

**avagy: női szemmel aPIME-ról**

…..

 *Kristó Réka*